OBSAH

[1. ÚVOD 2](#_Toc88589678)

[2. PODKLADY 2](#_Toc88589679)

[3. VNÚTORNÝ VODOVOD 2](#_Toc88589680)

[4. VNÚTORNÁ KANALIZÁCIA 3](#_Toc88589681)

[5. DAŽĎOVÁ KANALIZÁCIA 3](#_Toc88589682)

[6. ZARIADOVACIE PREDMETY 3](#_Toc88589683)

## 1. ÚVOD

Predkladaná projektová dokumentácia rieši zdravotnotechnickú inštaláciu stavby v rozsahu vyvedenie sietí 1m pred objekt. Navrhovaná stavba so zapracovanými zmenami existujúcej stavby prístavbou a stavebnými úpravami bude samostatne stojaca, staticky nezávislá. Riešená/navrhovaná stavba je 2-podlažná nepodpivničená s plochou strechou. Napojenie sa na existujúce inžinierske siete je riešené samostatným projektom. Projektová dokumentácia je v rozsahu pre stavebné povolenie.

## 2. PODKLADY

Projektová dokumentácia je vypracovaná predovšetkým podľa nasledujúcich noriem a predpisov :

|  |  |
| --- | --- |
| - STN 06 0320 | Ohrievanie úžitkovej vody |
| - STN 73 6655 | Výpočet vnútorných vodovodov |
| - STN 73 6660 | Vnútorné vodovody |
| - STN 73 6760 | Kanalizácia v budovách |
| - STN 75 6101 | Stokové siete a kanalizačné prípojky |
| - STN 73 6005 | Priestorová úprava vedení technického vybavenia |
| - STN EN 12056-1 | Gravitačné kanalizačné systémy vnútri budov. Časť 1: Všeobecné a funkčné požiadavky. |
| - STN EN 12056-2 | Gravitačné kanalizačné systémy vnútri budov. Časť 2: Potrubia pre splaškové a odpadové vody |
| - STN EN 12056-3 | Gravitačné kanalizačné systémy vnútri budov. Časť 3: Odvodnenie striech. Navrhovanie a výpočet |
| - STN EN 12056-4 | Gravitačné kanalizačné systémy vnútri budov. Časť 4: Čerpacie stanice odpadových vôd. Navrhovanie. |
| - STN EN 12056-5 | Gravitačné kanalizačné systémy vnútri budov. Časť 5: Inštalácia a skúšanie, pokyny na prevádzku |
| - STN EN 806 | Technické podmienky na zhotovovanie vodovodných potrubí na pitnú vodu vnútri budov. Časť 2: Navrhovanie |
| - Zákon č. 154/2013 Z.z. | Novelizácia zák. č. 124/2006 |
| - NV SR č.396/2006 Z.z. | Zákon o minimálnych bezpečnostných a zdravotných požiadavkách na stavenisko |
| - Vyhláška č.147/2013 Z. | Na zaistenie bezpečnosti a ochrany zdravia pri stavebných prácach |
| - Zákon č.314/2001 | Zákon o ochrane pred požiarmi |
| - Vyhl. č.121/2002 Z.z. | Zákon o požiarnej prevencii |
| - Zákon 251/2012 Z.z. | Zákon o energetike a o zmene a doplnení niektorých zákonov |
| - Vyhl. č.508 / 2009 Z.z. | (MPSVaR SR) na zaistenie bezpečnosti a ochrany zdravia pri práci s VTZ |
| - Zákon č.50/1976 Zb. | Stavebný zákon v znení doplňujúcich zákonov a vyhlášok |

Pri vypracovaní projektu boli použité :

|  |  |
| --- | --- |
| - Stavebné výkresy v mierke M 1:50 |  |
| - Konzultácie so spracovateľom stavebnej časti |  |
| - Podklady a požiadavky dodané spracovateľom stavebnej časti |  |
| - Technické podklady výrobcov, resp. dodávateľov jednotlivých zariadení |  |

## 3. VNÚTORNÝ VODOVOD

Vnútorné rozvody vody budú z plastových rúr a budú vedené v drážkach stien alebo v tepelnej izolácií podlahy. Proti stratám tepla a proti orosovaniu budú potrubia izolované z polyuretánových trubíc (napr. Tubolit, Mirelon)

Hrúbka izolácie je podľa svetlosti potrubia:

do DN 20 ................. hrúbka 40 mm

DN 25 a DN 32 ................. hrúbka 50 mm

Prívod studenej pitnej vody a ohriatej pitnej vody do navrhovanej prístavby bude vytvorený odbočkou na jestvujúcom vodovodnom potrubí v miestnosti kotolne a jestvujúcom rozvode ohriatej pitnej vody zásobníka TUV v kotolni. Na potrubí budú osadený guľový uzatvárací kohút. Vodovodné potrubie bude vedené prestupom do navrhovanej prístavby opatreným oceľovou chráničkou, ktorá bude väčšia o dve dimenzie. Rozvod bude ďalej vedný v systémových objímkách pod stropom smerom k zriaďovacím predmetom a bude použitý na hygienické účely a požiarny vodovod.

Príprava teplej úžitkovej vody bude v jestvujúcom zásobníkovým ohrievačom teplej vody. Po spresnení typu plastových rozvodov (pri realizácií stavby) dodržať predpisy pre plastové potrubia, kompenzačné kusy, slučky. V projekte bolo uvažované s potrubiami od firmy Rehau pri inom výbere treba dodržať rovnaké technické parametre potrubí.

Po montáži potrubí sa urobí prepláchnutie, dezinfekcia potrubia a tlaková skúška podľa STN EN 806 a čl. 141 až 153 STN 73 66 60.

Dezinfekcia sa vykoná 5% roztokom chlóranu sodného a overí chlórkolorimetrom. Vypíše sa protokol o tlakovej skúške a o dezinfekcii potrubia.

## 4. VNÚTORNÁ KANALIZÁCIA

Odkanalizovanie zariaďovacích predmetov prístavby bude gravitačné z HT odpadného systému polypropylénu. V projekte bolo uvažované s potrubiami od firmy Rehau pri inom výbere treba dodržať rovnaké technické parametre potrubí.

Pripojovacie odpadové potrubia od zariadovacích predmetov budú zasekávané do stien respektíve vedené v pred sadených stienkach za zariadovacími predmetmi alebo vedené priamo pod základové konštrukcie objektu. Zvislé odpadné potrubie pre odvetranie bude vedené v drážke steny alebo obalené sadrokartónom a bude ukončené min. 500 mm nad strechou vetracou hlavicou. Zvislé odpady budú zaústené do ležatého odpadu vedeného pod základovou doskou pod objektom. Na zvislom potrubí nad podlahou sú osadené čistiace tvarovky.

Odpadové kanalizačné potrubie prechádzajúce základmi bude uložené v oceľovej chráničke, ktorá bude o dve dimenzie väčšia, minimálna hĺbka krytia mimo základových konštrukcií pod terénom musí byť 900 mm. Po montáži potrubí sa prevedie skúška tesnosti podľa STN EN 12056. Hlavný zvod bude so sklonom min. 2 % a bude zaústený do navrhovanej jestvujúcej revíznej šachty RŠ napojenej na centrálnu verejnú kanalizáciu.

## 5. DAŽĎOVÁ KANALIZÁCIA

Dažďová voda zo strechy riešeného objektu prístavby bude odvádzaná navrhovanými žľabmi a navrhovaným odpadovým potrubím D1 – D4 cez lapače strešných splavenín HL 600. Od jednotlivých lapačov strešných splavením bude voda sústredená do hlavnej vetvy dažďovej kanalizácie DN 125. Dažďová kanalizácia je uložená v spáde 1%, a odvádza vodu do vsakovacieho zariadenia riešeného samostatným projektom

## 6. ZARIADOVACIE PREDMETY

Projekt nerieši presnú špecifikáciu zariadovacích predmetov, zmiešavacích batérii a výtokových armatúr tieto určí investor podľa vlastného výberu. Pre ušetrenie energií na vykurovanie odporúčame osadiť všetky výtokové armatúry s termoregulačným prevedením.

Vypracoval : ING. ĽUBOŠ MITOŠINKA 11/21