**F. PROJEKT ORGANIZÁCIE**

**VÝSTAVBY**

Dokumentácia pre stavebné povolenie

**Miesto stavby:** Areál Kompava spol.s.r.o., Nové Mesto nad Váhom

**Katastrálne územie:** k.ú.Nové Mesto nad Váhom

**Parcely:** parc.č.: 2418/3, 2418/70, 2418/38, 2412/2, 2412/3, 2412/6

**Stavebník:** KOMPAVA spol. s.r.o., Piešťanská ul.1202/44,

915 01 Nové Mesto nad Váhom

**Zodp.projektant:** Ing.Helena Čupková

**HIP:** Ing.Miloslav Taraš, PhD

**Stupeń dokumentácie:** Stavebné povolenie

**Dátum :** 11/2021

Zoznam príloh:

Technická správa

01.Situácia – zariadenie staveniska

**TECHNICKÁ SPRÁVA - POV**

OBSAH:

1. ÚVOD
   1. Charakteristika staveniska
   2. Kapacita a využitie doterajších alebo novobudovaných objektov pre účely zariadení staveniska (ZS)
   3. Spoločné objekty a ZS pre dodávateľov investora
   4. Zabezpečenie energií pre výstavbu
   5. Dopravné trasy pre prísun materiálu, zemníky
   6. Počet pracovníkov výstavby a ich zabezpečenie
   7. Osobitné opatrenia a spôsob zabezpečenia bezpečnosti pracovníkov
   8. Vplyv výstavby na životné prostredie
2. PODMIENKY A NÁROKY NA USKUTOČŇOVANIE STAVBY
   1. Lehoty výstavby, doba trvania výstavby
   2. Určenie objektov predbežne uvedených do prevádzky
   3. Časový postup likvidácie objektov ZS
3. ÚVOD

1.1 Charakteristika staveniska

Záujmové územie sa nachádza v centre južnej časti obce Nové mesto nad Váhom v časti  areálu firmy KOMPAVA . Jedná sa o plochy areálu , ktoré sú v zmysle platnej územnoplánovacej dokumentácie obce Nové Mesto nad Váhom definované ako plochy priemyselných výrobných areálov a výrobných služieb.

Navrhovaný objekt prístavby priamo naväzuje na existujúci objekt výrobnej haly fy KOMPAVA z jej severnej časti. Je tvorená z prístavby haly a otvoreného prístrešku, ktoré majú spoločnú strešnú rovinu.

Na rovinatom pozemku sa nachádzajú už vybudované inžinierske siete, z ktorých bude zásobovaný objekt prístavby všetkými energiami potrebnými na svoju prevádzku

STAVEBNÉ OBJEKTY:

SO 01 - Prístavba

SO 02 - Areálový rozvod vody

SO 03- Areálová splašková kanalizácia

SO 04 – Areálová dažďová kanalizácia so vsakom

1.2. Kapacita a využitie doterajších alebo novobudovaných objektov pre účely zariadenia staveniska

Stavenisko je voľné, nezastavané. Aby sa zabránilo prístupu nepovolaným osobám, je nutné vybudovať dočasné oplotenie zariadenia staveniska uzamykateľnou dvojkrídľovou bránou pre vjazd a výjazd na pozemok z príjazdovej „vnútroareálovej“ komunikácie (podľa situácie POV).

Na stavenisku sa nenachádzajú žiadne objekty, ktoré by bolo možné využiť ako objekty zariadenia staveniska.

Pre účely ZS bude zrealizovaná staveništná NN prípojka zo spínacej trafostanice.Staveništná prípojka bude dočasná, kým sa nezrealizuje vodovodná prípojka pre predmetný areál. Staveništná prípojka bude doplnená o podružné meranie.

Objekty ZS potrebné pre výstavbu si zriadi a vybuduje dodávateľ stavby – doporučujeme UNIMOBUNKY.

1.3. Spoločné objekty zariadenia pre priamych dodávateľov investora, prípadne združené ZS

Pre zabezpečenie realizácie výstavby je nutné, aby dodávateľ stavby vybudoval objekty ZS. Dohodou medzi dodávateľom a investorom stavby poskytnúť priestory všetkým subdodávateľom stavby. Združené zariadenie staveniska sa neuvažuje.

Výpočet potrebných skladových plôch:

Zastavaná plocha:  516 m2  
Obostavaný priestor: 4.000 m3

100,00 m2 + (0,14 x Opm3 x 0,57) =

= 100,00 m2 + ( 0,14 x 4.000 x 0,57) = 420 m2 plôch

Potrebné skladovanie plochy materiálu sú 420 m2.

**Plocha staveniska = 1.728 m2**

Plocha zastavaná = - 516 m2

Staveništná cesta = - 500 m2

**Nutné plochy zabudované**

**či zastavané spolu = 1.016 m2**

1.728m2 – 1.016m2 = 712, z toho vyplýva dostatok priestoru pre skládky materiálu priamo na stavenisku.

Financovanie objektov zariadenia staveniska je určené % sadzbou v hlave IV súhrnného rozpočtu po dohode dodávateľa stavby s investorom stavby, ak nedôjde k inej dohode medzi menovanými.

* 1. Zabezpečenie prívodu vody a energií k stavenisku, pripojenie kanalizácie od objektov ZS a odvodnenie staveniska

Stavebná voda pre potreby hygieny pracovníkov výstavby a ako pitná voda bude na stavbu dodaná z existujúcej vodomernej šachty samostatnou prípojkou k objektom zariadenia staveniska. Do doby zabezpečenia vody na stavbu dodávateľ jako pitnú vodu zabezpečí minerálku vo flašiach a na umytie dovoz vody v bandaskách.

Odber vody pre výstavbu bude zabezpečený u dodávateľa samostatným meraním.

Odberne miesto el.energie je z  rozvádzača HR na existujúcomk objekte..

Telefónna prípojka pre stavbu sa nebude realizovať. Stavba bude využívať mobilné telefóny.

Určenie mechanizmov a potreby elektro energie:

Miešačka na betón 250 l 4,8 kW

Miešačka na maltu 125 l 1,1 kW

Komresor 5,0 kW

Okružná píla 3,8 kW

Vibrátor 0,7 kW

Zvárací agregát 25,0 kW

Osvetlenie staveniska 10,0 kW

Autožeriav nosnosti do 15 t 10,0 kW

Autožeriav typ AD 28 40,0 kW

Domiešavač 5 m3 2 ks ( Petrmeister) 10,0 kW

Nákladné auto 10,0 kW

Rýpadlo 10,0 kW

Nakladač 10,0 kW

Malá mechanizácia 10,0 kW

Zhutňovací stroj + valec 10,0 kW

**Spolu 80,4 kW**

Koeficient súčasnosti 0,60 x 80,4 = 48,24 kW

Predpokladaný odber elektrickej energie pre výstavbu je 50 kW.

1.5. Údaje o dopravných trasách pre presun materiálu, trasy k zemníkom a skládkam zemín, prípadné úpravy trás.

Presun rozhodujúcich dodávok a materiálu sa uskutoční napojením objektov na obslužnu obojstrannú miestnu komunikáciu napojenú na miestnu obojsmernú cestu - Piešťanská ulica .

V súčasnosti sa na pozemku investora nachádza výrobno-skladová hala a administratívna budova s vnutroareálovými komunikáciami, spevnenými plochami ako aj parkovacími stojiskami pre osobné automobily.

Predpokladá sa dovoz mokrých zmesí betónu a malty z najbližších výrobní.

Zabezpečenie a určenie trás od výrobcov či stavebných predajcov (po ich udaní) určí so zástupcom investora po dohode inšpektorát dopravy.

Medziskládka zeminy pre zeminu na spätný zásyp sa uvažuje priamo na stavenisku.

Vjazdom na stavbu je nutné zabezpečiť provizórnu staveništnú komunikáciu zhutneným makadamom.

Humus sa použije pre spätné sadové úpravy, ktoré tvorí trávnaté plochy ohraničujúca parkovisko a spevnené plochy.

1.6. Predpokladaný počet pracovníkov pri výstavbe a ich sociálne zabezpečenie

Presný počet pracovníkov pri výstavbe je záležitosťou dodávateľa stavby a jeho subdodávateľov.

Predpokladaný počet robotníkov je závislý od mesačnej produktivity na jedného robotníka a od doby výstavby.

Stanovuje sa zo vzťahu:

M = Fn/ Pd.t. kde n – je počet robotníkov (HSV + PSV)

Fn – finančný náklad stavby

Pd – mesačná produktivita jedn. robotníkov

t – počet mesiacov výstavby

Orientačný počet súčasne pracujúcich na diele sa predpokladá - max. počet pracovníkov 24.

Sociálne zabezpečenie pracovníkov zúčastnených na výstavbe bude zaistené zriadením sociálneho a hygienického zariadenia staveniska z UNIMO buniek.

Dodávateľ zabezpečí potrebné prezliekárne, umyvárky, WC, miestnosť pre stravovanie a prípadne vysušenie oblečenia.

Potreba elektrickej energie a vody pre očistu a konzumáciu bude zabezpečená priamo na stavenisku z dočasných prípojok.

Ubytovanie pracovníkov na stavbe sa vylučuje – zabezpečuje si ho dodávateľ stavby na vlastné náklady v ubytovniach v blízkosti obce Palárikovo.

Stravovanie pracovníkov si zabezpečí zhotoviteľ v stravovacom zariadení v priľahlých stravovacích zari deniach.

Šatne, umyváreň a WC , kancelárie a sklady sú zabezpečené v zostave kontajnerov na pozemku objednávateľa :

a/ - kancelárie ............................ 1 ks kontajner

b/ - šatne .................................... 1 ks kontajner

c/ - sociálne zariadenia a WC ..... 1 ks kontajner

d/ - sklady ................................... 1 ks kontajner

Prvá zdravotná pomoc sa zabezpečí v zdravotnom stredisku v obci Nové Mesto nad Váhom.

1.7. Údaje o osobitných opatreniach, prípadne o spôsobe vykonávania vyžadujúcom bezpečnostné opatrenia.

Pred začatím prác na stavenisku a pri ich príprave investor zabezpečí pre dodávateľa stavby situáciu uvažovaného staveniska s projektovanými prípojkami s vyznačením všetkých nadzemných a podzemných inžinierskych sietí.

Pri realizácii prípojok plyn, elektro je nutné dbať na dodržiavanie predpisov pri krížení s jestvujúcimi sieťami ( napr. pod zemou aj nad zemou). Pod cestou a spevnenými plochami viesť vedenie v chráničke.

Montáž sa uvažuje autožeriavom o nosnosti prvkov do 28 t, u ktorého je predpoklad zriadenia spevnenej plochy, po ktorej sa pri montáži pohybuje. Vjazd na stavenisko je vyznačený v situácii projektu organizácie výstavby (POV).

Povinnosťou zhotoviteľa je predovšetkým dodržiavať Zákon NR SR č. 124/ 2006 Z.z. o bezpečnosti a ochrane zdravia pri práci, v znení Zákona č. 125/2006 Z.z., zákona č. 158/ 2001 Z.z. (úpl.znen.č.367/2001 Z.z.) a Zákona č. 215/2004 Z.z. a 82/ 2005 Z.z. a Zákon 470/2011 Z.Z, ktorým sa mení a dopĺňa Zákon č. 124/2006 Z.z a niektoré ďalšie predpisy :

- vyhláška ÚBP SR č.260/1996 Z.z., ktorou sa ustanovujú sídla a obvody pôsobnosti inšpektorátov bezpečnosti práce

- nariadenie vlády SR č. 391/2006 Z.z. o minimálnych bezpečnostných a zdravotných požiadavkách na pracovisko

- nariadenie vlády SR č. 392/2006 Z.z. o minimálnych bezpečnostných a zdravotných požiadavkách pri používaní pracovných prostriedkov

- nariadenie vlády SR č. 395/2006 Z.z. o podmienkach na poskytovanie a používanie osobných ochranných pracovných prostriedkov

- nariadenie vlády SR č. 396/2006 Z.z. o minimálnych bezpečnostných a zdravotných požiadavkách na stavenisko

- nariadenie vlády SR č. 286/2004 Z.z., ktorým sa ustanovuje zoznam prác a pracovísk, ktoré sú zakázané mladistvým zamestnancom a ktorým sa ustanovujú niektoré povinnosti zamestnávateľa k zamestnancom

1.8. Vplyv uskutočňovania stavby na životné prostredie, spôsob obmedzenia alebo vylúčenia nežiadúcich vplyvov.

Realizáciou výstavby nevzniknú negatívne vplyvy z hľadiska starostlivosti o životné prostredie.

Počas výstavby dodávateľ obmedzí prašnosť a hlučnosť svojich mechanizmov.

Zabezpečiť čistenie pneumatík dopravných prostriedkov pred ich výjazdom zo staveniska na verejnú komunikáciu.

Pri preprave prašných materiálov a hmôt náklad kryť plachtami proti tvoreniu sekundárnej prašnosti.

Výstražnými tabuľami upozorniť a usmerniť chodcov v blízkosti stavby sa pohybujúcich.

Dodávateľovi stavby doporučujeme v minimálnej miere výrobu mokrých technológií (malta,betón), tieto doporučujeme dovážať z centrálnych výrobní.

1. PODMIENKY A NÁROKY NA USKUTOČŇOVANIE STAVBY

Postup výstavby:

-zriadenie časti prípojky vody, ktorá má slúžiť ako trvalá prípojka objektu

-zriadenie časti prípojky elektro

-zriadiť hrany pre vjazd a výjazd na stavenisko

-realizácia základových konštrukcií

-realizácia ležatej kanalizácie a vodohosp.objektov

-realizácia štrkového vankúša a podkladných betónov

-montáž ocelovej primárnej konštrukcie za pomoci autožeriavu s nosnosťou do 28 t

2.1. Lehoty výstavby, doba trvania výstavby

Požiadavka investora na dobu výstavby sú 4 mesiace:

Dodanie projektovej dokumentácie pre stavebné povolenie 11/2021

Predpokladaný začiatok výstavby 04/2022

Predpokladaný koniec výstavby 08/2022

Predpokladaná doba výstavby je cca 4 mesiace

Dodávateľ stavby bude určený konkurzným konaním.

2.2. Určenie objektov predbežne uvedených do prevádzky

Stavba bude skolaudovaná ako celok.

2.3. Časový postup likvidácie objektov ZS

Zriadenie staveniska bude postupne zlikvidované po ukončení všetkých objektov výstavby.

Okolie bude uvedené do projektovaného stavu.

Stavba bude dodávateľom odovzdaná investorovi do prevádzky kolaudačným konaním.

11/2021 Vypracoval: Ing.Helena Čupková